La primer revista que de manera monográfica recueye y divulga estudios d ́investigación centraos na dómina contemporánea de la nuestra comunidá.
#000002
Ediciones Trabe vien de publicar la primer revista que de manera monográfica recueye y divulga estudios d’investigación centraos na dómina contemporánea de la nuestra comunidá.
#000011
Acullá de cubrir un vaciu editorial, esta publicación tien la fin de facer llegar a la población asturiana trabayos que d’otra manera nun saldríen fuera de les paredes de la Universidá d’Uviéu. Dende les páxines d’Erada va facese por dar pasu a nuevos investigadores mesmo que por potenciar y afalar l’estudiu de la nuestra historia.
#000012
A la contra d’otres publicaciones de calter herméticu, Erada nun va desenvolver censures nin ideolóxiques nin llingüístiques, abriendo les sos páxines a tolos investigadores que cumplan unos mínimos de rigorosidá metodolóxica, penriba que faigan parte de la oficialidá académica o non y de la tendencia historiográfica que sigan.
#000013
El primer númberu pue entendese como una muestra de lo que se quier con esta revista. Nél recuéyense artículos sobre’l 25 de Mayu del 1808, tocante’l republicanismu decimonónicu o respecto de distintes maneres de resistencia nel ámbitu del trabayu demientres del Franquismu, pero tamién hai espaciu pa la recuperación de documentos históricos inéditos y pa la recensión crítica de publicaciones venceyaes a la temática de la revista: la historia contemporánea d’Asturies.
#000014
Redacción y corrección de textos
#000016